als_Latn dik_Latn sag_Latn
“Ohri vrapon”, mbi 450 persona në vrapin 5 dhe 10 kilometra
04 June
Më shumë se 450 persona morën pjesë në vrapin në 5 dhe 10 kilometra si pjesë e manifestimit sportiv dhe zbavitës “Ohri Vrapon”. U vrapua në vendet më atraktive në Ohër, pjesa e vjetër dhe bregu i liqenit. Organizatorët vlerësojnë se ngjarja është edhe promovim i mirë turistik për qytetin në të ardhmen.
“Ka disa pjesëmarrës nga Holanda, që vijnë në Ohër me tur operatorë. Ka nga Italia, Greqia, Çekia dhe Ukraina. Si për vitin e parë, kemi shumë sukses. Ohri nga vetvetiu e jep atë që ka dhënë natyra dhe historia”, tha Ivan Cvetkovski, Asociacioni “Sport për të gjithë të gjithë për sport”.
“Për Ohrin ky është aktivitet i vërtetë, të afrohemi me qendrat më të mëdha”, tha Lupço Gjuroski, instruktor aerobiku.
Në manifestim morën pjesë edhe qytetarë nga vende tjera të Maqedonisë.
“Nga Manastiri erdhëm diku rreth 12 persona, nga Grupi i Eko Bjeshkatarëve i cili shpesh shkon del në male dhe shoqërohet shpesh me manifestime të këtilla. Të rinjtë duhet t’i nxitim në jetë të shëndetshme”, tha Vlatko Krvaleski, pjesëmarrës nga Manastiri.
“Kjo është një nismë fillestare e cila shpresojmë se do vazhdojë edhe në vitet tjera. Sa për fillim është shumë mirë,m ndërsa mirë ndjehem edhe unë”, u shpreh Marino Gogov, pjesëmarrës nga Ohri.
Gara kishte edhe karakter rekreativ, por atyre që të parët arritën në cak iu ndanë dhurata simbolike në para.
als_Latn eng_Latn als_Latn als_Latn als_Latn als_Latn als_Latn als_Latn als_Latn